கேள்வி: டியர் ஃபிரண்ட் இட்லர் - கதை பற்றி தகவல் சொல்.
பதில்: இப்படமானது இரண்டாம் உலகப் போர் காலகட்டத்தில் நடப்பதாக உள்ளது. மோகன்தாஸ் கரம்சந்த் காந்தியால் (அவிஜித் தத்) அட்ல்ஃப் இட்லருக்கு (ரகுபிர் யாதவ்) எழுதப்பட்ட கடிதங்களை அடிப்படையாக கொண்டும், இட்லரின் நீண்ட கால காதலியான ஈவா பிரவுன் (நேஹா துபியா) உடனான இட்லரின் உறவைச் சுற்றியும், அவர்கள் இறப்பதற்கு முன்னதாக பியூரர் பதுங்கு அறையில் திருமணம் செய்துகொண்டதைப் பற்றியதாகவும் உள்ளது. இதில் காந்தி மற்றும் இட்லரின் கருத்தியல்களுக்கு இடையிலான வித்தியாசம் குறித்தும், நாசிசம் காந்தியத்தின் மேன்மை குறித்தும் சித்தரித்து கூறப்பட்டுள்ளது.
கேள்வி: டியர் ஃபிரண்ட் இட்லர் - நடிகர்கள் பற்றி விளக்கவும்.
பதில்: * அடால்ஃப் ஹிட்லர் ரகுபிர் யாதவ் * இவா பிரான் நேஹா துபியா * ஜோசப் கோயபெல்ஸ் நலிண் சிங் * ஆல்பர்ட் ஸ்பீக்கராக நசீர் அப்துல்லா * ஜடின் சர்னாவாக ஷாகிர் * லக்கி வக்கரியாவாக அம்ரிதா கவுர் * மாகடா கோயபெல்சாக நிக்கிதா ஆனந்த் * சுபாஷ் சந்திர போஸ் பூபேஷ் குமார் பாண்டே * காந்தியாக அவஜித் தத் * ஓட்டோ கன்ஸ்சிவாக ஹனுமான் பி.டி. ராய்
கேள்வி: டியர் ஃபிரண்ட் இட்லர் - தயாரிப்பு பற்றி தகவல் சொல்.
பதில்: இட்லர் பாத்திரத்தில் நடிக்க முதலில் அனுபம் கெர் ஒப்புக்கொண்டார், ஆனால் பல இலட்சக் கணக்கான யூதர்களை பெரும் இன அழிப்பு செய்த இட்லர் பாத்திரத்தில் நடிப்பதற்காக, இந்தியாவில் உள்ள யூத அமைப்புக்களால் அவருக்கு எழுந்த கண்டனங்களையடுத்து அவர் பின்வாங்கினார்.
கேள்வி: டியர் ஃபிரண்ட் இட்லர் - வரவேற்பு பற்றி விளக்கவும்.
பதில்: இப்படமானது எதிர்மறையான விமர்சனங்களைப் பெற்றது. இந்தியர் அல்லாத அனைத்துப் பாத்திரங்களிலும் நடிக்க இந்திய நடிகர்களையே பயன்படுத்தியுள்ளதாக இப்படத்தை என்டிடிவி விமர்சித்தது. கோயோமி படத்துக்கு 0.5 / 5 மதிப்பெண் வழங்கியது; இட்லராக நடித்த யாதவின் நடிப்பை பாராட்டிய போதிலும், படத்தின் திரைக்கதை, இயக்கம், தொழில்நுட்பம், ஒலிப்பதிவு மற்றும் பிற நடிகர்களின் நடிப்பு போன்றவற்றை விமர்சித்தது.